จำคุก 5 พธม. บุก NBT หวังเชื่อมสัญญาณ ASTV เจ๊ปองโดนด้วย 
ลุ้นระทึกอีก 5 แกนนำพันธมิตร ตกเป็นจำเลยคดี อั้งยี่ ซ่องโจร ระดมคน มีอาวุธฯ บุกรุกเข้า สนง.วิทยุโทรทัศน์แห่งประเทศไทย (NBT) เมื่อปี 51 เจ๊ปอง-อัญชะลี ไพรีรัก บอก สนธิ ลิ้ม ใ้ห้กำลังใจ อะไรจะเกิดก็ต้องเกิด ล่าสุด ศาลพิพากษาจำคุก คนละ 1-2 ปี ไม่รอลงอาญา เวลา 09.00 น. วันที่ 12 ก.พ. ที่ห้องพิจารณา 811 ศาลอาญา ศาลนัดฟังคำพิพากษา คดี พธม.บุกเอ็นบีที หมายเลขดำ อ.1033/61 ที่พนักงานอัยการคดีอาญา 4 เป็นโจทก์ฟ้อง นายสมเกียรติ พงษ์ไพบูลย์ น.ส.อัญชะลี ไพรีรัก นายภูวดล ทรงประเสริฐ นายยุทธิยง ลิ้มเลิศวาที และนายชิติพัทธ์ ลิ้มทองกุล ร่วมกันเป็นจำเลย ที่ 1-5 ในความผิดฐานร่วมกันบุกรุกมั่วสุม สร้างความวุ่นวายในบ้านเมือง อั้งยี่ ซ่องโจร ฯลฯกรณีระหว่างวันที่ 22-25 ส.ค.51 จำเลยกับพวก ร่วมกันประชุมวางแผน ระดมคนจำนวนมากมีอาวุธปืนและมีด จากสะพานมัฆวานรังสรรค์ แล้วทำลายทุบประตูทางเข้าบุกรุกเข้า สถานีวิทยุโทรทัศน์แห่งประเทศไทย (NBT) และสถานีวิทยุกระจายเสียงแห่งประเทศไทย ถ.วิภาวดีฯ ทำลายประตูหน้าต่าง ตัดสายไฟฟ้าตู้ระบบควบคุมไฟฟ้า โทรศัพท์ ระบบคอมพิวเตอร์ กล้องวงจรปิดฯ จนเสียหายใช้การไม่ได้ รวมค่าเสียหาย 612198 บาท ขอให้ลงโทษตาม ป.อาญา 210 215 364 365 358 และ 390ก่อนฟังคำพิพากษา น.ส.อัญชะลี กล่าวว่า วันนี้มาฟังคำพิพากษาศาลชั้นต้นในคดีบุกสถานีวิทยุโทรทัศน์แห่งประเทศไทย ซึ่งขณะนี้ยังไม่ทราบคำพิพากษาของศาล แต่ก็ได้เตรียมหลักทรัพย์ในการยื่นประกันตัวมาด้วย สำหรับคดีนี้กลุ่มของตน 1-5 คนที่จะมาฟังคำพิพากษาในวันนี้เป็นคดีที่อัยการเรียกเพิ่มภายหลังเมื่อไม่กี่ปีมานี้ ส่วนรายละเอียดในคดีให้ทีมทนายความดำเนินการทั้งหมด ทั้งเอกสาร พยานในการต่อสู้คดี รวมถึงหลักทรัพย์ในการยื่นประกันตัว โดยตนเองไม่ทราบถึงรายละเอียด ส่วนนายสนธิ ลิ้มทองกุล อดีตแกนนำพันธมิตร ก็ได้ติดต่อให้กำลังใจมาตลอด ล่าสุด ได้กล่าวกับตนว่าจะเกิดอะไรขึ้นก็ต้องเกิด เราไม่สามารถหลีกเลี่ยงความจริงได้ต่อมา ศาลพิจารณาพยานหลักฐานโจทก์จำเลยแล้ว พยานหลักฐานโจทก์มีน้ำหนักมั่นคงว่า พวกจำเลยซึ่งเป็นกลุ่มพันธมิตรฯ มีเป้าหมายยึดสถานีโทรทัศน์ NBT ต้องการเชื่อมสัญญาณ ASTV โดยมีจำเลยที่ 1 เป็นแกนนำสั่งการ ส่วนจำเลยที่ 2-5 ไม่ชัดว่าเป็นหัวหน้าสั่งการจำเลยทั้งห้ามีความผิดฐานร่วมกันข่มขืนใจพนักงาน เจตนามั่วสุมบุกรุก เป็นการกระทำกรรมเดียวผิดกฎหมายหลายบท พิพากษาให้ลงโทษบทหนักสุด ฐานบุกรุกในเวลากลางคืน จำคุกจำเลยที่ 1 เป็นเวลา 2 ปี ส่วนจำเลยที่ 2-5 เป็นเวลา 1 ปี ไม่รอลงอาญา ยกฟ้องข้อหาซ่องโจรภายหลังศาลมีคำพิพากษา ทนายของจำเลยทั้ง 5 ยื่นคำร้องขอปล่อยตัวชั่วคราว โดยนายสมเกียรติ จำเลยที่1 ใช้โฉนดที่ดิน 300000บาท ส่วนจำเลยที่ 2-4 ยื่นหลักทรัพย์เป็นเงินสด มูลค่า 200000บาท ศาลพิจารณาคำร้องและหลักทรัพย์แล้ว มีคำสั่งอนุญาตปล่อยตัวชั่วคราว ตีหลักประกัน จำเลยที่ 1 จำนวน 300000 บาท ส่วนจำเลยที่ 2-5 ตีหลักประกันคนละ 200000 บาท โดยไม่กำหนดเงื่อนไข.
ลุ้นระทึกอีก 5 แกนนำพันธมิตร ตกเป็นจำเลยคดี อั้งยี่ ซ่องโจร ระดมคน มีอาวุธฯ บุกรุกเข้า สนง.วิทยุโทรทัศน์แห่งประเทศไทย (NBT) เมื่อปี 51 เจ๊ปอง-อัญชะลี ไพรีรัก บอก สนธิ ลิ้ม ใ้ห้กำลังใจ
คดีบุกเอ็นบีที,พันธมิตรบุกเอ็นบีที,เสื้อเหลืองบุกเอ็นบีที,ตัดสินคดีพันธมิตร,อัญชะลี ไพรีรัก,ข่าวทั่วไป